A Bizottság határozata
(1990. július 30.)
a friss hús Közösségbe történő behozatalára feljogosított dél-afrikai köztársaságbeli és namíbiai létesítmények jegyzéke tekintetében a 82/913/EGK határozat módosításáról
(90/433/EGK)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 89/662/EGK irányelvvel [1] módosított, a szarvasmarhafélék, a sertések, a friss hús és a húsipari termékek harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre [2] és különösen annak 4. cikkének (1) bekezdésére és 18. cikkének (1) bekezdésére,
tekintettel a legutóbb a 89/321/EGK rendelettel [3] módosított, a harmadik országból behozott friss sertéshús trichinellavizsgálatáról szóló, 1976. december 21-i 77/96/EGK tanácsi irányelvre [4] és különösen annak 4. cikkére,
mivel a friss hús Közösségbe való behozatalára feljogosított, a Dél-Afrikai Köztársaságban illetve Namíbiában található létesítmények jegyzékét először a legutóbb az 1989. november 3-i határozattal módosított 82/913/EGK bizottsági határozat [5] állította össze,
mivel Namíbia függetlenné vált, szükséges a friss hús Közösségbe való behozatalára feljogosított dél-afrikai köztársaságbeli és namíbiai létesítmények jegyzékéről szóló 82/913/EGK határozat módosítása;
mivel az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
(1) A 82/913/EGK határozat címe helyébe a következő szöveg lép:
"A Bizottság határozata 82/913/EGK a friss hús Közösségbe történő behozatalára feljogosított dél-afrikai köztársaságbeli és namíbiai létesítmények jegyzékéről"
(2) A 82/913/EGK határozat melléklete helyébe e határozat melléklete lép.
2. cikk
Ennek a határozatnak a tagállamok a címzettjei.
Kelt Brüsszelben, 1990. július 30-án.